google/wiki40b huggingface dataset:
Ole Erevik

Karriere

Erevik debuterte i den norske eliteserien for klubben Stavanger Håndball. I 2003 ble han profesjonell i utlandet for den spanske klubben Ademar León, der han var med på å vinne europacupen for cupvinnere i 2005. Han hadde problemer med å spille seg til fast plass på laget, og gikk i 2005 gikk han til ligakonkurrentene Bidasoa Irún. Selv om han i 2007 ble kåret til ligaens beste målvakt, kunne han ikke forhindre at laget rykket ned. Deretter gikk han til den tyske klubben SC Magdeburg Gladiators. I 2008 gikk han til KIF Kolding i Danmark, og han ble seriemester med laget i sesongen 2008/2009. I 2011 gikk han videre til  Aalborg Håndbold der han var til 2015. Fra 2015 til 2017 spilte han for den franske klubben Pays d’Aix UC.
Ole Erevik har deltatt i VM 2005, VM 2007, EM 2008, VM 2009, EM 2010, VM 2011, EM 2012, EM 2014, EM 2016 og VM 2017. I 2017 tok kom Norge på andreplass. På landslaget var han inntil 2012 vanligvis reservemålvakt for Steinar Ege.
Under håndball-VM 2019 var han ekspertkommentator i TV3.
Karen Silkwood

Film

Det som hendte med Silkwood ble skildret i Mike Nichols' dramafilm Silkwood fra 1983. Meryl Streep spilte Silkwood og ble nominert til Oscar for beste kvinnelige hovedrolle for innsatsen. Det amerikanske filminstituttet (AFI) har kåret rollefiguren til filmhistoriens 47. beste helteskikkelse.
Sagstua

Sagstua, del av tettstedet Sand i Nord-Odal kommune. På grunn av hyppig forekomst av stedsnavnet Sand har Sagstua gitt poststedsnavn til hele tettstedet.
MF «Fedje»

M/F «Fedje», er et bilferge bygget i 1970. Bygget for Bergen-Nordhordland Trafikklag (BNT) og senere overtatt av Hardanger Sunnhordlandske Dampskibsselskap (HSD). Skipet er nå registrert på Box Marine Ltd. som Admiral Bay II i St. Vincent.
Sandsvale

Utbredelse og habitat

Sandsvala er vanlig i det meste av den holarktiske regionen, fra Europa og vestover til Beringstredet og videre til Alaska og Canada, sørover til det sørlige Spania, Egypt, Persiabukten, Nord-India og Kina. I Nord-Amerika sør til Mexico. Arten mangler i høyarktiske områder. 
Sandsvaler unngår normalt tett skog og tettbebyggelser, og er sjelden å se over tregrensen. Den er mest vanlig nær vann og legger ofte reiret i utraste elvekanter og bratte sandskråninger (rasmark). Frodig kulturlandskap med en større elv regnes som en ideell biotop for arten, som hekker i kolonier. Reirene plasserer i vanligvis i vertikale jord- og sandvegger.
Marienthron

Marienthron (norsk: Marias trone)  også kalt kloster Nimbschen, var det kloster i Nimbschen sør for Leipzig hvor Katharina von Bora, Martin Luthers hustru, hadde vært nonne.
Da dette cistercienserinneklosteret ble opprettet av markgreve Heinrich der Erlauchte i juli 1243, lå det i Torgau. Men nonnene forlot dette stedet allerede i 1250 og begav seg til småbyen Grimma. I 1258 kjøpte de noen eiendommer i det nærliggende Nimbschen, og i 1270-årene bygde de et nonnekloster der. Nonnene levde av inntekter fra åtte omliggende landsbyer og av det landbruk de drev på eget gods. Innenfor klostermurene hadde de i tillegg til de vanlige klausurbygninger (med kirke, sakristi, kapittelsal, korsgang, kjøkken og spise- og soverom) også mølle, bekeri, bryggeri, slakteri, smie, høylover, krøtterstaller, urte- og frukthaver, teglmakeri, dike for fiskeoppdrett, dukmakeri og gravplass. Det var også hus for de to skriftefedrene fra mannsklosteret Pforta, og hus for nonnenes ansatte. Abbedissen bodde i abbedihuset, som også tjente som gjestehus. Abbediet utøvet grunn- og rettsmyndighet i det omliggende området.   
I 1509 vet man at nonnekonventet omfattet 44 kornonner som for det meste kom fra den lavadelige stand. Derutover bodde fem legsøstre og 39 lønnsarbeidere i klosteret. Det var dette året at Katharina von Bora i en alder av ni eller ti år ble bragt av sin far, enkemannen Hans von Bora, til klosteret. Abbedissen var Katharinas tante. I 1516 avla hun sine klosterløfter. Etter at den lutherske bevegelse hadde tiltatt i styrke begynte nonner å forlate klosteret. Om natten den 7. april 1523 ble tolv nonner hemmelig ført bort fra klosteret. Ni av dem, som ikke kunne vende tilbake til slektninger, rømte til Wittenberg. Der hjalp Luther dem med å finne ektemenn. Men den Katharina ønsket å gifte seg med, kunne ikke på grunn av motstand fra sin familie. Luther prøvde da å gifte henne bort med en mann nesten førti år eldre enn henne, en prest omtrent 60 år gammel. Denne gangen var det Katarina som nektet. Dersom hun ikke fikk gifte seg enten med en Nikolas von Amsdorf (46 år) eller Martin Luther (41 år), aktet hun å leve ugift resten av livet. Luther giftet seg da med henne den 27. juni 1525. 
I 1529 ble gudstjenesten i Marienthron reformert etter evangelisk (luthersk) mønster. Abbedissen og de 17 gjenværende nonner ble fristilt til å forlate klosteret dersom de ønsket det. Etter abbedissens død i 1536 ble klosteret oppløst og forpaktet. I 1550 overdro kurfyrst Moritz av Sachsen de tidligere klostereiendommer til den den nettopp opprettede landskolen for Grimma. Frem til 1800-tallet ble materialer fra klausurbygningene, også kirken, benyttet til byggearbeider i omegnen. Men det stod da igjen en god del ruiner, som er blitt bevart.
Nasjonalt flyselskap

Et nasjonalt flyselskap (engelsk: flag carrier, kan på engelsk også bety nasjonalt rederi) er et selskap som får fordelaktig behandling av regjeringa i et land, og er gjerne eid (helt eller delvis) av staten, eller et privat firma som har særavtaler med staten det gjelder. Det kan også være et selskap som tidligere var statlig, men har blitt privatisert, og har ofte landets navn i firmanavnet.
Chalcone

Utseende

Små (vingespenn ca. 25 millimeter), brune smygere. Forvingene har små, lyse (hvite eller gulaktige) flekker. Undersiden er blekere og mer gråaktig enn oversiden.

Utbredelse

Slekten har en ganske begrenset utbredelse i de sørlige delstatene av Brasil og i lavlandet i Bolivia.
Ikke tråkk i salaten

Handling

Henrietta, alias Henry, og kjæresten Pete sliter for å få alt til å gå rundt. I håp om å tjene ekstra penger låner Henry 3000 dollar av en lånehai for å kjøpe aksjer. Aksjene stiger ikke i verdi, noe som resulterer i en sint lånehai og små overraskelser for Pete...
Oklahoma!

Filmatisering

I 1955 ble musicalen filmatisert av regissøren Fred Zinnemann.
Aleksandr Khalifman

Stormester i sjakk

Han oppnådde stormestertittelen i sjakk i 1990 etter blant annet å ha vunnet New York Open 1990 foran mange sterke spillere.

Verdensmester i sjakk 1999

Khalifman gjorde sin livs prestasjon ved å vinne FIDE-VM i sjakk 1999 i Las Vegas. Han beholdt tittelen FIDE-verdensmester i sjakk til neste VM, VM i sjakk 2000. 
Da Khalifman vant verdensmesterskapet var han rangert som nr. 44 i verden etter FIDE sitt FIDE-ratingsystem. Dette ble sammenlignet med den «klassiske» verdensmesteren i sjakk, Garri Kasparov, som på samme tid var nr. 1 etter ratingen. Khalifman sa etter turneringen: «Ratingsystemet virker perfekt for spillere som deltar bare i lukkede turneringer alle mot alle. Jeg tror de fleste av dem er overratet. Organisatorene inviterer de samme spillere om og om igjen fordi de har høy rating og det bidrar til at ratingen deres holder seg høy.» Kanskje som et svar på dette ble Khalifman invitert til den neste superturneringen i Linares. Der klarte han seg bra, men kom etter Kasparov som delte førsteplassen.
Khalifman nådde sitt høyeste FIDE-ratingtall 1. oktober 2001 med 2702.

Turneringsresultat

Khalifman vant Juniormesterskapet for Sovjetunionen for 1982, 
og for 1984, 
Han vant videre Moskva-mesterskapen 1985 og 1987, turneringen i Groningen 1990, Ter Apel 1993, Eupen Chess Open 1994, St. Petersburg Open 1995, Den russiske mesterskapet 1996, St. Petersburg 1997, Aarhus 1997, VM for landslag i Luzern 1997, Bad Wiessee 1998, Corus 2000 og sjakk-OL 2000.

Sjakktrener

Sammen med treneren sin, Genadij Nesis, driver han et sjakkakademi i St. Petersburg, kalt «The Grandmaster Chess School». Der trener han spillere fra hele verden etter mottoet: «sjakk = intellekt + karakter».
Mirzapur (distrikt)

Demografi

Ved folketellingen i 2011 var det 2 494 533 innbyggere i distriktet, mot 2 116 042 i 2001. Den urbane befolkningen utgjør 13,89 % av befolkningen.
Barn i alderen 0 til 6 år utgjorde 15,72 % i 2011 mot 20,10 % i 2001. Antallet jenter i den alderen per tusen gutter er 929 i 2011.
Klassifisering (paralympisk svømming)

Klassifisering i paralympisk svømming er et system med klasser for svømmere basert på grad av funksjonshemming, definert av Den internasjonale paralympiske komité siden 1992. Tidligere ble systemet definert av Fédération internationale de natation.
Systemet er utviklet for at svømmere med funksjonshemming skal kunne konkurrere med andre svømmere med tilnærmet tilsvarende lik funksjonsgrad. Utøvere kan imidlertid ha ulike typer funksjonhemminger.

Norge

Nasjonalt gjøres klassifisering i Norge av Norges svømmeforbund. Klassifiseringen består av en medisinsk undersøkelse på land, en test i vann og en observasjon under konkurransen, som må foregå samme dag.
Diageo

Diageo er det største multinasjonale øl-, vin- og brennevinsselskapet i verden. Selskapet ble dannet i 1997 ved at Guinness og Grand Metropolitan fusjonerte. Selskapet har over 20 000 ansatte (2007), og en omsetning på over 13 milliarder dollar.

Noen av merkene eid av Diageo

Guinness,  Johnnie Walker whisky, Smirnoff vodka,  Gordon's gin, Captain Morgan rom,  J&B, Seagram 7 Crown, VO, Bells, Bundaberg Rom, Bushmills, Baileys Irish Cream, Pimm's og vinselskap som Sterling og Beaulieu.
Diageo driver de skotske whisky-destilleriene Blair Athol, Caol Ila, Cardhu, Knockando, Glen Elgin, Clynelish, Cragganmore, Dalwhinnie, Glenkinchie, Glen Ord, Lagavulin, Oban, Royal Lochnagar og Talisker. Whisky herfra selges ikke utelukkende under destillerienes egne navn, men brukes også i produksjon av blended skotsk whisky.
Diageo eide fast food-kjeden Burger King til 2002 da den ble solgt til et konsortium ledet av amerikanske Texas Pacific for 1,5 milliarder dollar.
Carl H. Eigenmann

Bakgrunn

Han ble født i Flehingen i Tyskland. I en alder av 14 flyttet han til Rockport i Indiana. I løpet av noen år hadde han immatrikulert seg ved Indiana University, hvor han studerte under David Starr Jordan. Eigenmann tok bachelorgrad i 1886. Like etterpå dro han til California hvor han møtte Rosa Smith. De giftet seg 20. august 1887 og dro deretter til Harvard University hvor de studerte samlingene fra Louis Agassiz og Franz Steindachner, og produserte sine første samarbeidspublikasjoner.

Karriere

De flyttet til San Diego i 1888, hvor han arbeidet som kurator for et naturhistorisk samfunn. Han mottok doktorgrad fra Indiana i 1889 og tok en professorat i zoologi i 1891. I 1892 finansierte Albert C. L. G. Günther Eigenmanns første ekspedisjon, en tur gjennom vestlige Nord-Amerika hvor mange nye arter ble samlet inn. Senere ekspedisjoner fokuserte på de blinde fiskene og salamanderne i huler i Indiana, senere i huler i Texas, Missouri og Cuba.
Etter en tur til Albert-Ludwigs-Universität Freiburg i 1905-7, ble Eigenmann i 1908 dekan for Indianas forskerskole. Samme år fikk han støtte fra Carnegie Museums of Pittsburgh for en tur til Sør-Amerika, og i september 1908 tok ekspedisjonen fatt. De kom tilbake med 25 000 spesimener, som førte til at 128 nye arter og 28 nye slekter ble beskrevet. Sener turer gikk til Colombia (1912) og Andes (1918). Rosa fortsatte å samarbeide med ham gjennom disse årene, men i mindre grad. Av deres fem barn var en datter funksjonshemmet, og Rosa tok mesteparten av arbeidet som dette medførte.
Eigenmanns siste år brukte han på å skrive rapporter om sine tidligere ekspedisjoner, og hjelpe yngre kolleger i å forberede sine egne turer. Han ble valgt inn i United States National Academy of Sciences i 1923.
Da Carl fikk slag i 1927, flyttet familien tilbake til San Diego. Han døde i april 1927.
I 1970 ble et nybygget internat ved Indiana University Bloomington oppkalt etter Carl H. Eigenmann.
Joakim Abrahamsson

Joakim Abrahamsson er en svensk trener som har vært trener for det svenske landslaget i langrenn. 
For sine resultater har han blitt tildelt «Årets ledare» på Svenska Idrottsgalan.
Grått hakefly

Utseende

Et ganske stort (vingespenn 47 – 57 mm), grått nattfly. Forvingen har mer eller mindre tydelige nyre- og ringmerker, bak ringmerket er det en ganske stor, oval, svartkantet flekk (tappmerke). Mellomlinjene, som avgrenser vingens midtfelt, er lyse, smale, bølgete og ofte ganske utydelige. Bølgelinjen langs vingens ytterkant er knapt synlig, men det er små, svarte flekker midt på ytterkanten og ved bakhjørnet. Bakvingen er mørkgrå.

Levevis

Arten finnes helst i skog. Larvene går på ulike løvtrær, busker og urter, blant andre bjørk og viere. De voksne sommerfuglene flyr i juni – juli og kommer gjerne til lys.

Utbredelse

Grått hakefly er utbredt i Europa. I Norge er den funnet nord til Møre og Romsdal.
Tippeligaen 2012

Runde for runde

 

Topp 10 mest besøkte kamper

 

Topp 10 minst besøkte kamper

Sist redigert: 19. november 2012

Selvmål

Sist oppdatert: 15. mai 2012
Decinea

Utseende

Middelsstore (vingespenn ca. 30 millimeter), brune smygere med hvite flekker på vingene. Oversiden er noe mørkere enn undersiden. De ligne mye på mange andre Hesperiinae i ytre utseende.

Utbredelse

Slekten er utbredt i Sør- og Mellom-Amerika.
Bi Sheng

Bi Sheng (毕升, pinyin: Bì Shēng, W.-G.: Pi Sheng, født 990 i Kina, død 1051) var en kinesisk tøyhandler som oppfant trykkekunsten med bevegelige typer mellom 1041 og 1048. Dette var en av de store landevinninger under Song-dynastiet. Tegntypene laget han av brent leire. Wang Zhen forbedret teknikken med bruk av tretyper.
Til tross for at kineserne slik fikk et kraftig forsprang innen boktrykkerkunsten, var det først på 1800-tallet at trykking med bevegelige typer virkelig skjøt fart. Det skyldtes at selv om trykking på grunnlag av hele treplater krevde en enorm oppstablingsplass, forhindret de tusenvis av forskjellige kinesiske skrifttegn utviklingen av virkelig enkle og raske måter å sammenkoble småelementer til trykkplater med bevegelige typer.
Ross-sel

Beskrivelse

Ross-selen har mørk brun overside og sølvgrå i buken. Pelsen blir noe blekere gjennom vinteren. Arten er den minste av selene i Antarktis, og den mist kjente. Den kjennetegnes av sine ekstra store øyne og komplekse voklisering. Hannene blir cirka 168–209 cm lange og veier typisk omkring 129–216 kg. Hunnene blir noe større, cirka 196–250 cm lange.
Populasjonen av ross-sel har blitt estimert til cirka 130 000 individer, men det knytter seg stor usikkerhet til estimatet.

Atferd

Arten foretrekker pakkis. Ross-sel eter fisk (spesielt Pleuragramma antarcticum) og tiarmet blekksprut, som den fanger i den pelagiske sonen. Dietten består dessuten av noe krill og virvelløse dyr. Arten er utsatt for predasjon av blant annet spekkhogger og leopardsel.
Det georgiske alfabetet

Historie

Det georgiske alfabetet har utvikla seg over tre stadier, som kalles Asomtavruli, Nuskhuri og Mkhedruli.

Tastatur

Alle tastaturene i Georgia er utstyrt med både georgiske og latinske bokstaver. Det georgiske QWERTY-tastaturet ser slik ut:
Cellekløyving

Cellekløyving er den grunnleggende første delen av fosterutviklingen. Hos alle dyr starter den med at zygote (det befruktede egget) deler seg uten at egget øker i omfang.

De første delingene

Den første delingen er vertikal, og deler det framtidige fosteret i det som skal bli en høyre og en venstre del hos dyr med tosidig (høyre-venstre) symmetri. Deretter deler begge cellene seg på nytt, denne gangen horisontalt, slik at det dannes to øvre og to nedre celler. De to nedre cellene ender opp som buksiden av dyret og kalles den vegetative pol. De to øvre cellene etter hvert vil danne ryggsiden og (hos dyr som har) bein og andre bevegelsesorganer og kalles den animalske pol. Hos alle dyr med plomme i egget vil cellene i den vegetative delen av dyret vær større en dem i den animalske delen.
Den neste delingen skjer også vertikalt, men på tvers av den første delingen, slik at det nå dannes fremre og bakre celler. Dette delingsmønsteret finner vi hos dyr der det er lite eller ingen plomme i eggcellen. Hos dyr med mer plomme, har celledelingen vanskelig for å splitte opp plommemassen i den vegetative (nedre) del av fosteret.

Delingen av mesolecitale eggceller

Mesolecitale egg har moderat med plomme, og har mesteparten av plommen sentrert i den nedre (vegetative) delen av eggcellen. På grunn av plommemassen foregår mesteparten av delingen i den øvre delen og gir meroblastisk eller ufullstendig deling. Dette gir opphav til radialdeling, der delelinjene stråler ut fra den øvre (anaimalske) delen av egget. Slik deling finner vi hos niøyer, pansergjedder, dynnfisk og de fleste amfibier.

Gangen videre

Etter at egget har delt seg i omkring 100 celler har det nådd morulastadiet. På dette tidspunktet har cellene kommet ned i en mer normal størrelse, og celledeling heller enn cellekløyving langs symetriplan overtar i fosterutviklingen. Celledelingen skjer nå ikke lenger koordinert i hele fosteret, men foregår separat i de forskjellige delene av fosteret etter hvert som organsystemene tar form.
Bisexual

Bisexual er et musikkalbum med Ungdomskulen, utgitt i mars 2009.
Melodi Grand Prix 1994

Sendingen

NRK flyttet finalen tilbake til Oslo Spektrum lørdag 26. mars. Finalen bar tydelig preg av at Norge hadde arrangert vinter-OL på Lillehammer en måned tidligere. Publikum ble oppfordret til å kle seg i turklær og ha med flagg og kubjeller. Åpningen var nærmest en kopi av åpningsseremonien på Lillehammer. Mattis Hætta startet med å joike «Sámiid Ædnan», akkompagnert av bunadskledde dansere og felespillere. Deretter kom programleder Alf Tande-Petersen kjørende i en hestevogn, før han entret scenen og erklærte de «grandprixe leker for åpnet». Flere tusen av de 7000 billettene var usolgt, og deler av salen sto tom under sendingen. 
Litt under 300 bidrag kom inn i den åpne konkurransen, og en jury plukket ut ti av dem til finalen. Sangene ble akkompagnert av et 11-mannsorkester under ledelse av Pete Knutsen. 
Blant artistene var veteranene Jahn Teigen, Tor Endresen og Elisabeth Andreasson. Hilde Lyrån stilte i gruppa Madam Medusa. Ellers var de fleste artistene ukjente for folk flest, med unntak av Jan Werner Danielsen som hadde vunnet Talentiaden noen uker i forveien. 
Sju juryer kåret vinneren: Seks distriktsjuryer, og en folkejury som hadde forhåndsstemt via Norsk Tippings datasystem. Dette var første gang NRK kalte opp juryene via satellitt, slik at poengoppleserne kunne sees på skjermen. Storfavoritten «Duett» med Elisabeth Andreasson og Jan Werner Danielsen vant til slutt klart og representerte Norge i den internasjonale finalen.

Hendelser

For første gang siden 1965 fikk hele befolkningen mulighet til å påvirke resultatet – ved å stemme via Norsk Tippings datasystem. Alle finalelåtene ble vist på fjernsyn 19., 20. og 21. mars, og en ny gang 22. og 23. mars. Deretter fikk seerne mulighet til å stemme gratis ved å gå til sin kommisjonær og avlevere stemme via Norsk Tippings datasystem. 19 402 stemmer ble avgitt innen fristen torsdag 24. mars, og resultatet telte som én av sju regionale juryer. Den norske finalen ble sett av 1 500 000 seere.
Norsk Tipping sponset også den norske finalen, men NRK ville ikke opplyse hvor mye selskapet bidro med. «Sånn ser fremtiden i NRK ut.» sa kultursjef Stein Roger Bull til VG. TV 2 protesterte mot at reklamefrie NRK benyttet seg av sponsormidler, men Kulturdepartementet ga grønt lys for løsningen.
For første gang var et medlem av Den norske Grand Prix-klubben med som medvokalist og tekstforfatter. Dag Øistein Endsjø var en del av gruppa SubDiva som framførte «Uimotståelig». Låten ble sendt inn til Melodi Grand Prix 1993, men ble da refusert av NRK.
«Gi alt vi har» var med på låtskriveren Geir Rønnings debutalbum Første gang i 1996.
Kongens medalje

Utforming

H.M. Kongens medalje har på advers regjerende monarks portrett omgitt av dennes navn og tittel på svensk. Medaljen er kronet.
Alvedansen

Melodi Grand Prix

Sangen var en av 586 bidrag som ble sendt inn til NRKs Melodi Grand Prix i 2006, og «Alvedansen» var en av de 18 sangene som ble plukket ut til konkurransen. Låten deltok i delfinale 3 i Guldbrandsens hjemby Bergen 27. januar 2006. Der kvalifiserte «Alvedansen» seg til finalen i Oslo Spektrum 4. februar 2006. Etter en spennende og jevn avstemning vant den finalen og dermed retten til å representere Norge i Eurovision Song Contest i Athen i mai. Dette var første gang siden 1997 at et norskspråklig bidrag vant Melodi Grand Prix.

Eurovision Song Contest

Etter niendeplassen året før var Norge direktekvalifisert til finalen i Athen lørdag 20. mai 2006. Norge var det femte bidraget ut på scenen, etter Latvia, og før Spania. I avstemningen fikk «Alvedansen» 36 poeng og ble med det nummer 14 av 24. Dermed måtte Norge gjennom semifinalen i Eurovision Song Contest i Helsingfors i 2007.

Om sangen

I 1999 fjernet Den europeiske kringkastingsunion kravet om at deltakerlandene måtte synge på sitt eget språk. Siden da er «Alvedansen» fortsatt det eneste norskspråklige bidraget som har deltatt i Eurovision Song Contest.
«Alvedansen» ble aldri gitt ut på singel, men dukket opp på Christine Guldbrandsens album Christine, som ble utgitt året etter. «Alvedansen» ble likevel en radiohit og var den femte mest populære på Norsktoppen i 2006. Sangen lå 17 uker på lista.
PYD

PYD (Democratic Union Party) (kurdisk: Partiya Yekîtiya Demokrat; Arabisk: حزب الاتحاد الديمقراطي, Ḥizb Al-Ittiḥad Al-Dimuqraṭiy) er en pro-kurdisk organisasjon etablert av kurdiske nasjonalister i 2003 i Syria. Organisasjonen har et tett samarbeid og bånd med PKK,som regnes som en terrororganisasjonen av blant annet USA, NATO og EU.
Organisasjonens leder er Salih Muslim.

Borgerkrigen i Syria

PYD samarbeidet fram til nylig med regimet i Syria i den pågående borgerkrigen i Syria. Gruppen har etter hvert fått kontroll over nordlige deler av Syria i et trolig samarbeid med Assad-regimet. Organisasjonen har blitt anklaget for å slå ned på kurdiske anti-Assad demonstrasjoner samt å stå bak angrepet på flere Assad-fientdlige kurdiske opprørere ifølge BBC og reuters. 
Siden juni 2012 har PYD begynt å samarbeide med andre opposisjonelle grupper i Syria. Gruppen er også medlem av NCC (National Coordination Committee for the Forces of Democratic Change).
Tianjun

Tianjun (kinesisk: 天峻县; pinyin: Tiānjùn Xiàn) er et fylke i provinsen Qinghai i Folkerepublikken Kina. Det er understilt det autonome prefektur Haixi.
I 1999 var folketallet 17 519 innbyggere.

Samferdsel

Kinas riksvei 315 løper gjennom området. Den fører vestover fra Xining i provinsen Qinghai til Kashgar (Kashi) i Xinjiang.
Asidoptera

Utseende

En middelsstor, noe bred, sjokoladebrun praktbille. Pronotum har en dyp skråfure på hver side, hver dekkvinge har to uregelmessige, blanke, opphøyde lengdekjøler.

Levevis

Som hos de fleste andre praktbiller utvikler larvene seg i død ved.

Utbredelse

Arten er kjent fra Angola.
PapugLinux

PapugLinux er en tidligere Linuxdistribusjon fra Frankrike som var basert på Gentoo. Distribusjonen var minimalistisk og kunne kjøre på de fleste datamaskiner, fra gamle systemer med bare 64 Mb RAM til de seneste kraftfulle konfigurasjoner
Distribusjonen benyttet vindusbehandleren Fluxbox. Distribusjonen hadde 32-biter x86 som plattform.
Versjon 09.1 ble lansert 3. februar 2009.